**Comunicat de presă**

**Veniți alături de noi la Kladovo pentru a sărbători Ziua Cooperării Interreg 2024!**

**Autoritățile Programului Interreg IPA România-Serbia** vă invită să sărbătoriți **Ziua Cooperării Interreg 2024**, marți, **1 octombrie 2024**, începând cu ora **11:00 (ora Serbiei)**, la Fortăreața Fetislam din Kladovo, Republica Serbia.

Acest eveniment va evidenția spiritul cooperării Interreg și va prezenta o parte din realizările proiectelor româno-sârbe finanțate prin programele de cooperare transfrontalieră ale Uniunii Europene. Fortăreața Fetislam, recent restaurată cu sprijinul fondurilor UE, oferă un cadru simbolic pentru a sărbători colaborarea strânsă dintre România și Serbia.

**Momente cheie ale evenimentului:**

* **Tur ghidat al Fortăreței Fetislam:** Oaspeții pot beneficia de un tur ghidat gratuit al fortăreței, explorând istoria sa bogată.
* **Târgul Proiectelor Transfrontaliere:** Amplasat în fața Centrului pentru Vizitatori, târgul va oferi o privire exclusivă asupra proiectelor inovative care modelează viitorul acestei regiuni transfrontaliere dinamice.
* **Consultarea publică:** Privind spre viitorul post-2027, cetățenii sunt invitați să participe la o consultare, oferindu-le o platformă pentru a-și exprima ideile și viziunea pentru regiune.
* **Spectacole culturale:** Pentru celebrarea legăturilor culturale puternice dintre români și sârbi, tinerii de pe ambele maluri ale frontierei vor prezenta dansuri tradiționale: trupele Danubius și Polet.
* **Concert live**: Ziua se va încheia cu un concert muzical al grupului Pretty Loud.

**Ziua Cooperării Interreg** este sărbătorită anual în jurul datei de 21 septembrie, ca parte a unei campanii paneuropene, coordonată de Interact și implementată de Programele Interreg și partenerii acestora. Campania își propune să apropie cooperarea transfrontalieră de cetățeni, evidențiind beneficiile pe care le aduce comunităților locale.

Tema acestui an, „Valorile Uniunii Europene care depășesc granițele,” ne invită să reflectăm asupra impactului granițelor și asupra progreselor făcute pentru eliminarea barierelor în călătorie, studiu, viață și muncă liberă în întreaga Europă. Aceste eforturi contribuie semnificativ la consolidarea legăturilor pe întregul continent.

Veniți alături de noi pentru o zi de sărbătoare și pentru orientarea spre viitor, marcând încă un pas important în cooperarea europeană!

Pentru mai multe informații, vizitați: [www.romania-serbia.net](http://www.romania-serbia.net)

[Interreg Cooperation Day in Kladovo, Serbia](https://interreg.eu/news/interreg-cooperation-day-in-kladovo-serbia/)